section_heading: Povijest
paragraph_text: Lokalitet grada je bio naseljen još od kamenog doba, a srednjovjekovni grad je nastao oko finske luke Almedalen početkom 12. stoljeća. U 13. stoljeću Visby je procvjetao zahvaljujući trgovini s njemačkim trgovačkim gradovima Hanze i tada su podignute njegove gradske zidine, većina crkava i veliki broj stambenih kuća. God. 1288. izbio je rat izeđu Visbyja i seoskih gospodarstava na otoku Gotlandu, nakon čega je cijeli otok potpao pod gradsku vlast.